open-index/open-wikipedia-markdown huggingface dataset:
ראש קלטי

**ראש קלטי** (באנגלית: **Keltie Head**) הוא לשון יבשה מעגלי, המהווה את הקצה הצפון־מערבי של האי וגה, למול חופי חצי האי טרינטי, שבקצה חצי האי האנטארקטי, בארץ גרהאם שבאנטארקטיקה.

בראש לשון היבשה כיפת קרח, שגובהה 395 מטרים מעל פני הים, ממנה יורדים לכיוון הים צוקים תלולים כמעט אנכיים.

## היסטוריה
### גילוי ומיפוי לשון היבשה

האי וגה נחקר לראשונה בעונת המחקר (הקיץ האנטארקטי) 1902–1903, על ידי המשלחת השוודית לאנטארקטיקה, אשר חקרה את אנטארקטיקה בין השנים 1902 - 1904 בפיקודו של אוטו נורדנשלד.

לשון היבשה מופתה לראשונה על ידי נורנשלד באוקטובר 1903.

לשון היבשה מופתה מחדש על ידי סוקרים של סקר שטחי חסות איי פוקלנד שיצאו מבסיס מפרץ התקווה בדצמבר 1945.

### מקור השם

שמה של לשון היבשה ניתן לה על ידי נורדנשלד.

נורדנשלד קרא ללשון היבשה על שמו של סר ג'ון סקוט קלטי (John Scott Keltie), מזכיר החברה הגיאוגרפית המלכותית בין השנים 1892–1915.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=6ASyUn0hRf4C&pg=PA325&lpg=PA325&dq=%22Keltie+Head%22+Antarctica&source=bl&ots=uWuRrGHH8Y&sig=ACfU3U0hDkk--LNqWawJG9ZYZ0n3wK06PQ&hl=en&sa=X&ved=2ahUKEwjIqZKTtszwAhVU8uAKHXw9AMAQ6AEwCXoECAsQAw#v=onepage&q=%22Keltie%20Head%22%20Antarctica&f=false Sailing Directions for Antarctica: Including the Off-lying Islands South of Latitude 60°]**, P 325

## קישורים חיצוניים
* ראש קלטי באתר הסקר הגאולוגי של ארצות הברית
* ראש קלטי באתר הגאזט האנטארקטי של ממשלת אוסטרליה
* ראש קלטי באתר הגאזט האנטארקטי המשווה SCAR של ממשלת אוסטרליה
* מפת חצי האי טריניטי
* תצלום לוויין של אזור ראש קלטי
* ראש קלטי באתר mindat

## הערות שוליים

קלטי
קלטי
האמריקאי השקט

**האמריקאי השקט** (באנגלית: **The Quiet American**) הוא סרט משנת 2002 בכיכובו של מייקל קיין.

הסרט מבוסס על הספר "האמריקאי השקט" מאת גרהם גרין והוא מהווה עיבוד מחודש לסרט בעל שם זהה משנת 1958. הסרט מתרחש בתקופת הקולוניאליזם הצרפתי ומתמקד באמריקאי בשם פייל המואשם בקידום פעולות טרור כנגד הממשלה הקולוניאלית הצרפתית.

חברת ההפקה המרכזית מירמקס רכשה את זכויות ההפצה של הסרט באמריקה הצפונית ב-5.5 מיליון דולר, אך החליטה שלא להפיץ אותו, משום שקהל שצפה בסרט בהקרנות מקדימות סיווג אותו כ"לא פטריוטי" בתקופה שאחרי פיגועי 11 בספטמבר . מאוחר יותר שוחרר הסרט להפצה מוגבלת בבתי הקולנוע והכניס 12.9 מיליון דולר בארצות הברית. בנוסף על כך זכה הסרט לתגובות חיוביות מצד המבקרים, והשחקן מייקל קיין היה מועמד לפרס האוסקר לשחקן הטוב ביותר על תפקידו.

## קישורים חיצוניים
* 

## הערות שוליים

קטגוריה:סרטי 2002
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי דרמה אמריקאיים
קטגוריה:סרטי מתח אמריקאיים
קטגוריה:סרטים פוליטיים
קטגוריה:סרטי המלחמה הקרה
קטגוריה:סרטים בצרפתית
קטגוריה:סרטים גרמניים מבוססי ספרים
קטגוריה:סרטי מלחמת וייטנאם
קטגוריה:סרטי מתח צרפתיים
קטגוריה:סרטי דרמה צרפתיים
קטגוריה:סרטי דרמה גרמניים
קטגוריה:סרטי מתח גרמניים
קטגוריה:סרטים צרפתיים מבוססי ספרים
קטגוריה:סרטים בריטיים מבוססי ספרים
קטגוריה:סרטי מתח בריטיים
קטגוריה:סרטי דרמה בריטיים
ישראל סומן

**ישראל סומן** (באנגלית: **Israel Somen**; 1903 – 9 באוקטובר 1984), הידוע גם בשם **איסי סומן**, היה איש עסקים ודיפלומט יהודי-קנייתי. הוא היה ראש עיריית ניירובי ומאוחר יותר קונסול הכבוד של ישראל בקניה.

## ביוגרפיה
משפחתו היגרה לקניה בתחילת המאה העשרים והקימהו עסקים מצליחים במדינה. חנות הרהיטים המובילה האצ'ינגס בימר וכן קפה ותחומי עניין אחרים היו בבעלות המשפחה. סומן, שהיה גם נשיא של מועצת היהודים בקניה, התגורר בקניה מעל 40 שנה. אשתו סופיה בימר נולדה בקניה. הוא נבחר לראשות עיריית ניירובי בשנת 1955 יחד עם סגן ראש העיר דובס ג'ונסון.

סומן לקח חלק בכינון יחסי ישראל–קניה, הן לפני העצמאות והן אחריה. הוא עזב את קניה בסוף שנות השישים ועבר תחילה לשווייץ ולאחר מכן ללונדון שם נפטר. אחיינו מיכאל ומספר ממשפחתו ויחסיו עדיין חיים בקניה.

## מורשת
האחיינים הגדולים שלו, דייוויד וג'ונתן סומן, הקימו ספק שירותי אינטרנט בקניה בשם AccessKenya Group. אחיינו הגדול השני, מארק סומן, הוא איש אירוח מצליח והקים את "The Conduit" - קהילה שהתמקדה בשינוי חברתי חיובי.

סומן נפטר בלונדון, אנגליה באוקטובר 1984.

## הערות שוליים

קטגוריה:דיפלומטים יהודים
קטגוריה:אנשי עסקים יהודים
קטגוריה:קנייתים
קטגוריה:ילידי 1903
קטגוריה:נפטרים ב-1984
.gm

**.gm** הוא התחום ברמה העליונה של קוד המדינה (CCTLD) בגמביה. סיומת אינטרנט זו נוצרה ב-28 במרץ 1997

## סיומות אינטרנט משניות
ההרשמות מתבצעות ישירות ברמה השנייה, או ברמה השלישית מתחת לשמות הרמה השנייה הבאה:

רישום משנה * **.gov.gm** לגופים ממשלתיים מועבר למשרד התקשורת, המידע וה- IT (MoICI)

רישום משנה * **.edu.gm** למוסדות חינוך ומשאבים מועבר לאוניברסיטת גמביה (UTG)

## קישורים חיצוניים

* 
* 
* 

קטגוריה:גמביה
Blue Banisters

***Blue Banisters*** הוא אלבום האולפן השמיני של הזמרת-יוצרת האמריקאית לנה דל ריי. האלבום יצא לאור ב-22 באוקטובר 2021, על ידי חברות התקליטים אינטרסקופ רקורדס ופולידור רקורדס. מתוך האלבום יצאו שלושה סינגלים.

## רקע והפקה
ב-20 במרץ 2021, יממה לאחר צאת אלבום האולפן השביעי *[[Chemtrails over the Country Club]]*, הכריזה דל ריי על צאת אלבום האולפן השמיני שלה בעמוד האינסטגרם שיקרא *Rock Candy Sweet*, ויצא ב-1 ביוני.

ב-11 באפריל, העלתה דל ריי הצצה עם הכיתוב *Blue Banisters* בעמוד האינסטגרם שלה. הצצה מציגה תמונה של דל ריי מביטה אל השמים. ב-28 באפריל, העלתה דל ריי את עטיפת האלבום בו ניתן לראות שהוחלף שמו ל-*Blue Banisters*, וייצא ב-4 ביולי. מאוחר יותר באותו יום פרסמה דל ריי הצצה לשיר הנושא של האלבום "Blue Banisters", והקליפ הנלווה שלו בעמוד האינסטגרם עם הכיתוב: "לפעמים החיים גורמים לך להשתנות בדיוק בזמן לפרק הבא", ובטוויטר פרסמה את הכיתוב: "אני כותבת את הסיפור שלי. ואף אחד לא יכול לספר את זה חוץ ממני".

ב-20 במאי, הוציאה דל ריי שלושה סינגלים ביחד הנקראים "Blue Banisters" ,"Book Text" ו-"Wildflower Wildfire".

ב-3 ביולי, חשפה דל ריי את עטיפת האלבום באינסטגרם שלה יחד עם טיזר לסינגל הקרוב, עם הכיתוב "אלבום שיצא מאוחר יותר... סינגל יוצא בקרוב. שיהיה לך X טוב רביעי". עטיפת האלבום מצייגה את דל ריי יושבת על סיפון עץ עם כלביה טקס ומקס. ב-3 בספטמבר, פרסמה דל ריי את עטיפת לסינגל "Arcadia" בחשבון האינסטגרם שלה וחשפה כי השיר ייצא ביום רביעי שלאחר מכן, ב-8 בספטמבר. יום לפני יציאת השיר, שיתפה דל ריי קטע נוסף, כותרתו עם טיזר קטן כתוב של הנושאים הכלליים של האלבום, והזכיר שמעולם לא הרגישה צורך להסביר את סיפורה "אבל אם אתה מעוניין האלבום הזה אכן מספר אותו - ולא עושה הרבה יותר מזה." ב-8 בספטמבר, יצאה ההזמנה המוקדמת של האלבום יחד עם הסינגל "Arcadia", ותאריך יציאתו הרשמי של שהאלבום ב-22 באוקטובר 2021.

## רשימת רצועות

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי לנה דל ריי
קטגוריה:אלבומים באנגלית
קטגוריה:אלבומי פולק של אמנים אמריקאים
קטגוריה:אלבומי זהב בממלכה המאוחדת
קטגוריה:אלבומי חברת אינטרסקופ רקורדס
ביפקו

**ביפקו** (באנגלית: **Biffco**) הוא צוות הפקה מוזיקלית וכתיבת שירים מברייטון, אנגליה, הממלכה המאוחדת. הצוות הוקם על ידי ריצ'רד סטנרד, ג'וליאן גלאגר ואש האוויס. במרוץ השנים, הצוות כתב, הלחין והפיק מאות שירים לאמנים רבים, דוגמת קיילי מינוג, ואן דיירקשן, אטומיק קיטן, אלי גולדינג, ליאונה לואיס, ליטל מיקס, סופי אליס בקסטור ויל יאנג והספייס גירלז. סטנרד והאוויס עבדו בעברם כמנהלי מוזיקה של תוכניות טלוויזיה כמו "The X Factor".

## פרסים ומועמדויות

## קישורים חיצוניים
* 

## הערות שוליים

קטגוריה:מפיקים בריטים
קטגוריה:פזמונאים בריטים
קטגוריה:מלחינים בריטים
מחליק בטון

ממוזער|שמאל|הליקופטר עם מנוע בנזין בעת החלקת רצפת בטון
**מחליק בטון** או **הליקופטר** הוא כלי עבודה המשמש לרידוד והחלקה של משטחי בטון.

### שימושים ואופן יישום
השימוש בהליקופטר מיועד להחלקת משטחי בטון לשימושים מגוונים ובהם: אולמות ספורט, מפעלים ורצפות ייצור, חניונים ועוד. לאחר ביצוע היציקה ולקראת התקשות הבטון עובר ההליקופטר על המשטח המיועד להחלקה ויוצר את הגימור החלק של הבטון.

## מבנה הכלי
### מנוע
להליקופטר מנוע המופעל בבנזין או על ידי חשמל. המנוע מסובב את כנפי ההחלקה ויוצר רעידות המסייעות בהחלקת הבטון (בדומה לפעולת ויברטור).

### ידית אחיזה / מושב מפעיל
לכלי ידית אחיזה באורך המותאם לקוטר הכלי. המפעיל אוחז בידית ומפעיל את המנוע בעזרת מתג הפעלה הממוקם בידית.

ישנם כלים המיועדים להחלקה של משטחים גדולים מאוד, בכלים אלו קיים מושב המיועד למפעיל שנוהג על הכלי באופן הדומה למכסחת דשא בעלת מושב מפעיל.

### מסגרת
לכלי מסגרת עגולה או אליפטית שמטרתה כפולה: הגנה מפני פגיעת הכנפיים במפעיל או באלמנטים אחרים הנמצאים בסמוך למשטח ההחלקה, וכן אפשרות להניח את הכלי על משטח ההחלקה מבלי שהוא ישקע בתוך הבטון הטרי.

### כנפי החלקה
כנפי ההחלקה נמצאות בחלקו התחתון של הכלי והן מסתובבות במהירות ויחד עם הרעידות של המכשיר מחליקות את הבטון על ידי רידוד ושיוף של חלקה העליון של היציקה.

## קישורים חיצוניים

קטגוריה:כלי עבודה חשמליים
קטגוריה:בטון
ביג טק

[350px|ממוזער|ה[תאגידים הגדולים ביותר לפי שווי שוק בשנת 2022, כאשר חמש חברות הטכנולוגיה הגדולות מסומנות בירוק]]
**ביג טק** (מאנגלית: **Big Tech**) הוא הכינוי הניתן לחמש חברות טכנולוגיית המידע הגדולות ביותר בארצות הברית - אלפאבית (גוגל), אמזון, אפל, מטא (פייסבוק), ומיקרוסופט. מסוף העשור הראשון של המאה ה-21 חמש החברות הללו (מלבד חברת הנפט עראמקו הסעודית, חברת ייצור המכוניות החשמליות טסלה, חברת ויזה, קבוצת עליבאבא, וחברת ההחזקות הסינית טנסנט) הן החברות הציבוריות בעלות שווי שוק שהוא הגבוה ביותר בעולם , כאשר לכל אחת מהן שווי שוק מרבי אשר נע בדרך כלל בין כ-280 מיליארד דולר לפייסבוק עד 3 טריליון דולר לאפל.
[ממוזער|ה[סמליל|לוגואים של חמש חברות הביג טק]]
יש הטוענים שבפועל לא ניתן יותר לחיות בעולם התרבות הדיגיטלית מחוץ לפלטפורמות שנוצרו על ידי חמש החברות הללו, ועל כן הועלו לאורך השנים חששות על כך שהחברות הללו מקדמות פרקטיקות מונופוליסטיות ובשל כך לאורך השנים בארצות הברית מחלקת המשפטים ונציבות הסחר הפדרלית  ובאירופה הנציבות האירופית ביצעו חקירות לבדוק אם אותן החברות מקדמות תחרות לא הוגנת. לאורך השנים הועלו טענות לגבי הרצינות של חברות הביג טק בנוגע לסוגיות הקשורות לפרטיות, חופש הביטוי, צנזורה, ביטחון המדינה ואכיפת החוק. מצד שני, משום שחברות הביג טק מספקות שירותים חיוניים בחינם לצרכנים, הן ממשיכות להיות פופולריות במיוחד. בפרט, פייסבוק וגוגל אשר מציעות כמעט את כל שירותיהן בחינם.

נשיא ארצות הברית ה-45, דונלד טראמפ האשים את חברות הביג טק שהן השתמשו בכוחן הרב ונטלו צד בבחירות לנשיאות ארצות הברית 2020. לאחר הבחירות חלק מהחברות סגרו או הגבילו את החשבונות של טראמפ, אולם החברות דחו את טענותיו.

## גלריה

קובץ:Aerial view of Apple Park dllu.jpg|אפל פארק, בקופרטינו שבקליפורניה המטה של חברת אפל
קובץ:Aerial Microsoft West Campus August 2009.jpg|המטה של חברת מיקרוסופט ברדמונד שבמדינת וושינגטון
קובץ:Seattle Spheres on May 10, 2018.jpg|המטה של חברת אמזון בסיאטל שבמדינת וושינגטון
קובץ:Googleplex HQ.jpg|גוגלפלקס, המטה של חברת אלפאבית (גוגל) במאונטיין ויו שבקליפורניה
קובץ:Facebook Campus, Menlo Park, CA.jpg|המטה של חברת מטא במנלו פארק שבקליפורניה


## קישורים חיצוניים

* כיצד אמזון, אפל, פייסבוק וגוגל מבצעות מניפולציות לרגשות שלנו - סקוט גאלווי ב-TED

## הערות שוליים

קטגוריה:חברות אינטרנט אמריקאיות
נשמיה

**נְשָׁמָיָה** הוא אלבום האולפן השני של זמר הרגאיי והדאנסהול הישראלי סול ג'יי. האלבום יצא לאור ב-21 במרץ 2017 דרך מאד מאן והתו השמיני.

האלבום כולל 11 רצועות שהופקו על ידי עמית שגיא, איציק פצצתי, ניר דנן, יקיר ששון ואליסף בשארי.

באלבום מתארחים רבע לאפריקה וזי קיי.

האלבום עוסק בהתמודדות של סול ג'יי עם המציאות הישראלית היומיומית, הרצון להתפרנס בכבוד, ענייני אהבה וזוגיות, שאלות של מסורת מול קדמה ועוד.

## רשימת רצועות

## היסטורית יציאות

## קישורים חיצוניים
* נשמיה, באתר ספוטיפיי
* נשמיה, באתר אפל מיוזיק
* נשמיה, באתר בנדקמפ

## הערות שוליים

קטגוריה:אלבומי היפ הופ ישראליים
קטגוריה:אלבומים בעברית
קטגוריה:אלבומים שהופקו על ידי איציק פצצתי
תרבות סינית

[ממוזער|צנצנת חרס עם מכסה וציור [דרקון סיני|דרקון בתוך הים, תקופת הקיסר ג'יאג'ינג, שושלת מינג, 1521–1567]]
**תרבות סינית** (בסינית מפושטת: **中华 文化**; בסינית מסורתית: **中華 文化**, בפין-יין: **Zhōnghuá wénhuà**) היא אחת התרבויות העתיקות שנוצרו בעולם, והחלה לפני אלפי שנים. התרבות נפוצה באזור גאוגרפי רחב במזרח אסיה, והיא מאוד רחבה מגוונת ומשתנה, כאשר המנהגים והמסורות משתנים בין מחוזות, ערים ואפילו עיירות.

היסטוריית הציוויליזציה הסינית היא התרבות הדומיננטית במזרח אסיה. התרבות הסינית, כאחת התרבויות הקדומות ביותר, השפיעה עמוקות על הפילוסופיה, המוסר, המנהגים והמסורות במזרח אסיה עד המאה ה-21. לשפה הסינית, לקרמיקה, לאדריכלות, למוזיקה, למחול, לספרות, לאמנות הלחימה, למטבח הסיני, לדת, לפוליטיקה ולהיסטוריה הייתה וישנה השפעה גלובלית, ופסטיבלי סין מוטמעים, נחגגים ומתורגלים על ידי אנשים ברחבי העולם.

## קישורים חיצוניים

## הערות שוליים

*
קטגוריה:תרבויות
איתות לעזרה לנפגעי אלימות

**האיתות לעזרה** (או "הקריאה האילמת לעזרה במקרה של אלימות במשפחה") היא מחווה ביד אחת שיכולה לשמש אדם כדי להתריע לאחרים שהוא מרגיש מאוים וזקוק לעזרה. האיתות יכול להינתן באופן אישי או במהלך שיחת וידאו. במקור הוא נוצר ככלי למאבק בעלייה במקרי האלימות במשפחה ברחבי העולם כתוצאה מפעולות הבידוד העצמי הקשורות למגפת הקורונה.

האות מבוצע על ידי תחיבת האגודל לתוך כף היד, ואז קיפול האצבעות כלפי מטה ולכידה סמלית של האגודל באצבעות. הוא תוכנן כתנועת יד רציפה אחת, כך שניתן יהיה להבחין בה בקלות רבה, יותר מאשר בחיווי של היד במצב "קפוא" כלשהו.

האות לעזרה הוצג לראשונה בקנדה על ידי קרן הנשים הקנדית ב־14 באפריל 2020 וב־28 באפריל 2020 בארצות הברית על ידי רשת מימון לנשים (WFN). האיתות זכה לשבחים בכלי תקשורת לאומיים, ובינלאומיים בתור דבר שיסייע במתן פתרון חדשני לנושא ההחמרה במקרי האלימות במשפחה.

האות הוכר על ידי למעלה מ־40 ארגונים ברחבי קנדה וארצות הברית ככלי שימושי לסייע במאבק באלימות במשפחה.

בהתייחס לחשש שגם מתעללים פוטנציאליים יכולים להכיר את האיתות ולמנוע מהקרבן להשתמש בו, קרן הנשים הקנדית וארגונים אחרים הבהירו כי האות הזה אינו "משהו שיציל את המצב", אלא כלי שבעזרתו אולי מישהי תצליח לקבל עזרה בזמן.

נכתבו גם הוראות מעשיות עבור אדם שרואה מישהו אחר שמבקש עזרה באמצעות האיתות, כיצד לנהוג תוך שמירה על דיסקרטיות.

## קישורים חיצוניים

## הערות שוליים

קטגוריה:אלימות במשפחה
קטגוריה:אלימות נגד נשים
קטגוריה:אלימות מינית
קטגוריה:מחוות גופניות
טאטא ווינגר

**טאטא ווינגר** (בהינדי: **टाटा विंगर**, באנגלית: **Tata Winger**) הוא מיניבוס אשר מורכב במגוון תצורות, מתוצרת יצרנית הרכב **[[טאטא מוטורס]]** אשר מיוצר בהודו משנת 2007.

## דורות "טאטא ווינגר"
### דור ראשון
* יוצר בין השנים 2007–2019.
* נבנה ב-11 גרסאות: בשש גרסאות תצורות ישיבה, בסיס גלגלים קצר או ארוך, גג גבוה או נמוך, כולל תצורה אמבולנס. חמש גרסאות הוצעו ב-13–14 מושבים. הייתה גם גרסה של גג שטוח, עשרה מושבים כולל מזגן.
* מנוע דיזל בנפח 2.0 ליטר כולל גרסת מגדש טורבו.
* סוג הנעה: הנעה קדמית.

### דור שני
* מיוצר משנת 2020.
* נבנה ב-3 גרסאות של בסיס גלגלים (2800 מ"מ, 3200 מ"מ - 3488 מ"מ), וב-2 גרסאות של גבהי גג. ניתן להשיג גם גרסאות ממוזגות וגם לא ממוזגות. יכולת הישיבה משתנה בין 9 מושבים ל-20 מושבים.
* מנוע קדמי-אורכי.
* מנוע טורבו-דיזל בנפח 2.2 ליטר.
* סוג הנעה: הנעה קדמית.
* מצמד יבש מופעל הידראולית למחצה
* מתלים: "מקפרסון" , תומך מלפנים עם סרן קורה עם קפיצי עלים פרבוליים מאחור.

## גלריה

קובץ:Tata Winger van, Bangladesh. (33029016652) (cropped).jpg | "טאטא ווינגר" (צולם בבנגלדש)
קובץ:Tata Winger.png | "טאטא ווינגר"
קובץ:School bus cresent.jpg | "טאטא ווינגר" - מיניבוסים להובלת תלמידים
קובץ:Kolkata Police ambulance - Wikimedia Photowalk Kolkata 20111218 IMG 4595.jpg | "טאטא ווינגר" - אמבולנס בשרות משטרת קולקטה
קובץ:Tata Winger ambulance, Bangladesh. (31082495791).jpg | "טאטא ווינגר" - אמבולנס בבנגלדש
קובץ:Tata Winger ambulance, Bangladesh (29135613425).jpg | "טאטא ווינגר" - אמבולנס בבנגלדש
קובץ:Maldives Anti-riot officers.jpg | "טאטא ווינגר" - ניידת משטרה


## ראו גם
* טאטא מוטורס
* טאטא בולט

## קישורים חיצוניים

* 
* 
* אתר היצרן / טאטא ווינגר

## הערות שוליים

קטגוריה:מיניבוסים
קטגוריה:כלי רכב שהושקו ב-2007
קטגוריה:כלי רכב המיוצרים בהודו
ווינגר
ג'ון סיבת'ורפ

**ג'ון סיבת'ורפ** (באנגלית: **John Sibthorp**; 28 באוקטובר 1758 – 8 בפברואר 1796) היה בוטנאי אנגלי.

## חיים
הוא נולד באוקספורד, בנו הצעיר של ד"ר המפרי סיבת'ורפ (1713–1797), שהיה בין השנים 1747 עד 1784 פרופסור לבוטניקה באוניברסיטת אוקספורד ואשתו הראשונה שרה וולדו. 

הוא סיים את לימודיו בלינקולן קולג' באוקספורד בשנת 1777, ולאחר מכן למד רפואה באוניברסיטאות אדינבורו ובמונפלייה. בשנת 1784 הוא החליף את אביו בקתדרה שרארדיאן. מאוחר יותר השאיר את תפקידו בהוראה ועזב את אנגליה לגטינגן ולווינה, לקראת סיור בוטני ביוון (1786) ובקפריסין (1787). הוא לקח איתו למסע את הצייר הבונאי האוסטרי פרדיננד באואר.

בשובו לאנגליה בסוף שנה שלאחר מכן, הוא השתתף ביסודה של חברת Linnean בשנת 1788, ויצא לעבוד על פלורה של אוקספורדשייר, שפורסמה בשנת 1794 בשם Flora Oxoniensis. הוא נבחר כעמית של החברה המלכותית במרץ 1788.

הוא עשה מסע שני ליוון, אך פיתח מחלה בדרך הביתה ומת בבאת' ב־8 בפברואר 1796. הוא נקבר במנזר באת'.
ממוזער|ציור של פרדיננד באואר מהספר על הצומח של יוון, שכתב סיבת'ורפ
בצוואתו הוריש את ספריו על היסטוריה טבעית והחקלאות לאוניברסיטת אוקספורד, וכן ייסד את הקתדרה לכלכלה כפרית באוקספורד (ששמה שונה לאחר מכן לקתדרה פרופסור סיבת'ורפ למדעי הצומח). הוא הורה כי תחילה יש לפרסם את עבודתו על פלורה גרקה ופלורה גריקה פרודרומוס, אך עבורם הוא עשה מעט מעבר לאיסוף שלושת אלפים מינים ומסירת גלופות הציורים.

משימת הכנת העבודות הוטלה על ידי סר ג'יי סמית', שהפיק את שני הכרכים של פרודרום בשנת 1806 ו־1813, ושישה כרכים של פלורה גרקה בין השנים 1806–1828. השביעי הופיע בשנת 1830, לאחר מותו של סמית', ושלושת הכרכים הנותרים הופקו על ידי ג'ון לינדלי בין השנים 1833–1840.

המהדורה הראשונה של היצירה הסתכמה בשלושים עותקים בלבד והציגה 966 לוחות צבעוניים; כרך משלים המתאר פרחי בר של קורפו.

## הרבריום
ההרבריה שלו (משלושה אוספים; 2,462 דגימות 'פלורה גראקה', 70 דגימות 'פלורה אוקסונינסיס' ו -444 דגימות שונות) מאוחסנת בהרבריום פילד של אוניברסיטת אוקספורד. 

## קישורים חיצוניים

## הערות שוליים

קטגוריה:בוגרי אוניברסיטת אדינבורו
קטגוריה:בוטנאים בריטים
קטגוריה:בריטים שנולדו ב-1758
קטגוריה:בריטים שנפטרו ב-1796
רנה פוזננסקי

**רנה פוזננסקי** (בצרפתית: **Renee Poznanski**; נולדה ב-26 באפריל 1949 בפריז) היא היסטוריונית ישראלית ילידת צרפת, חוקרת השואה, ובהתנגדות היהודית בצרפת במהלך מלחמת העולם השנייה, המלמדת באוניברסיטת בן-גוריון בנגב, בבאר שבע.

## השכלה ופרסומים

בשנת 1970 סיימה פוזננסקי לימודי תואר ב ולימודים רוסיים בסורבון. בשנת 1971 סיימה תואר שני בלימודים רוסיים בסורבון. נושא התזה שלה היה "שמעון דובנוב - היבטים היסטוריים ואידאולוגיים בתפיסה האוניברסלית של העם היהודי". בשנת 1973 עלתה לישראל. בשנת 1979 סיימה דוקטורט במדע המדינה במכון למדעי המדינה בפריז, בהדרכתה של הלן קארר דנקוס (Hélène Carrère d'Encausse), חברת האקדמיה הצרפתית, דוקטורט שכותרתו: "אינטליגנציה ומהפכה - שלושה סופרים רוסים מתעמתים עם אירועי המהפכה של 1917".

בהמשך התמקדה פוזננסקי במחקר קורותיה של יהדות צרפת בעת החדשה, ובמיוחד בתקופת השואה.

### להיות יהודי בצרפת

בספרה **להיות יהודי בצרפת** (יד ושם, 1999) בחנה פוזננסקי את הציבור היהודי בצרפת תחת עול הגרמנים והתמקדה בממד החברתי, ההתנהגותי והאינדיבידואלי של התנהגותם תחת הנידוי והמצודים, איך התגוננו ומה היו יחסיהם עם שכניהם ועם מכריהם הנוצרים. זאת לאור פעילותם של הארגונים היהודיים, מדיניותם של הגרמנים והחקיקה האנטישמית של משטר וישי.

### ספרים נוספים

* Renée Poznanski, Denis Peschanski, Drancy en France: de la Cité de la Muette au “camp des Juifs”, Paris, Fayard, 2015.
* Renée Poznanski (ed.), Jacques Biélinky, Journal 1940-1942. Un journaliste juif à Paris sous l’Occupation, Paris, Éditions du CNRS and Cerf, sept. 2011, (First edition 1992).
* Renée Poznanski, Propagandes et persécutions, La Résistance et le “problème juif”, Paris, Fayard, 2008.
* Renée Poznanski, Les Juifs en France, pendant la Seconde Guerre mondiale, New pocket edition (in French), January 2005, Pluriel, Hachette-Littératures, Paris (First edition in 1994 ; English edition in 2001 ; Hebrew edition in 1999: להיות יהודי בצרפת, הוצאת יד ושם).


## קישורים חיצוניים
* רנה פוזננסקי, יהודים ולא יהודים בצרפת בימי מלחמת העולם השנייה: מבט על חיי היומיום, באתר יד ושם
* 

## הערות שוליים

קטגוריה:סגל אוניברסיטת בן-גוריון בנגב: היסטוריה כללית
קטגוריה:היסטוריונים יהודים צרפתים
קטגוריה:היסטוריוניות ישראליות
קטגוריה:היסטוריונים ישראלים
קטגוריה:ישראליות ילידות צרפת
קטגוריה:ישראלים ילידי צרפת
קטגוריה:עולים בשנות ה-1970
קטגוריה:עולות בשנות ה-1970
קטגוריה:בוגרי אוניברסיטת פריז
קטגוריה:בוגרות אוניברסיטת פריז
קטגוריה:ישראליות שנולדו ב-1949
קטגוריה:ישראלים שנולדו ב-1949
מושג

[ממוזער|ביצירת מושג כוללני כמו [עץ, מוצאים קווי דמיון בין דוגמאות שונות, ויוצרים חשיבה ברמה גבוהה יותר.]]
**מושג** הוא תפיסה כללית ורעיון מופשט, הקיימים בתודעה ומבוטאים בדיבור. המושג הוא בסיס לחשיבה ולאמונה, וממלא תפקיד יסודי בהיבטי ההכרה. מושגים נחקרים בין השאר באנתרופולוגיה, בפסיכולוגיה, בפילוסופיה ובבלשנות. דיסציפלינות אלו עוסקות במבנה ההגיוני והפסיכולוגי של המושג, וכיצד הוא יוצר מחשבות, משפטים ותרבות.

משמעותו של מושג ניתנת באמצעות הגדרה שלו. ההגדרה כוללת רשימה של תנאים הכרחיים ומספיקים, שעמידה בהם מצדיקה את הכללתו של עצם כלשהו במחלקה שאותה מתאר המושג. עקרון השלישי הנמנע מבטיח קיומן של שתי אפשרויות בלבד לגבי כל עצם נתון: הוא נכלל במושג מסוים או שאינו נכלל בו. לאותו מושג ייתכנו הגדרות שונות. דוגמה: הביטויים "משולש שווה-צלעות" ו"משולש שווה זוויות" הם שתי דרכים שונות להצגת אותו מושג. מושג מתממש באמצעות כל המופעים שלו, הקיימים והאפשריים, מוחשיים או מופשטים.

מושגים מאורגנים בהיררכיה, כשרמות גבוהות מכונות "עליונות" ורמות נמוכות יותר מכונות "כפיפות". לצידן קיימת רמה "בסיסית" או "אמצעית", שבה יסווגו אנשים את המושג בצורה הקלה ביותר. מושג ברמה עליונה הוא "רהיטים", מושג כפוף לו הוא "כיסא משרדי", והמושג הבסיסי הוא "כיסא".

## ראו גם
* טרמינולוגיה

## לקריאה נוספת
* שמואל הוגו ברגמן, **מבוא לתורת ההיגיון: המדע העיוני של הסדר**, מוסד ביאליק, 1964, פרק שני: מושגים ושמות, עמ' 67–172

## קישורים חיצוניים

* 
* 

* 

קטגוריה:בלשנות
קטגוריה:פילוסופיה
קטגוריה:הפשטה
*
גיירה

**גיירה** (בהונגרית: **Gyüre**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית גיירה קטנה עם השנים. כך, בשנת 1990 היו בכפר 1,246 תושבים ובשנת 2020 רק 1,241 תושבים.

## יהודי גיירה
יהודים החלו להתיישב בגיירה בסוף המאה ה-18. רובם היו סוחרים ומיעוטם עסקו במלאכה. במקום היו חברה קדישא ובית קברות יהודי.

משנת 1867 היו יהודי הכפר תחת קהילת מאנדוק.

בשנת 1941 נשלחו צעירים יהודיים מהכפר לעבודות כפייה ורובם נספו.

בשנת 1944, אחרי כניסת הגרמנים להונגריה, נעצרו כמה יהודים מהכפר ונלקחו לנירג'האזה, שאר היהודים הועברו לגטו קישווארדה שם רוכזו כ-7,000 יהודי המחוז. משם שולחו כולם למחנה ההשמדה אושוויץ.

אחרי המלחמה שרדו וחזרו לכפר רק יהודים אחדים, הם עזבו תוך זמן קצר. ובשנת 1963 כבר לא חי אף יהודי אחד בגיירה.

## לקריאה נוספת
* גיירה בפנקס הקהילות הונגריה, עמוד 226
* גיירה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 102. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
וצדק לכל

**וצדק לכל** (באנגלית: **...And Justice for All**) הוא סרט קולנוע אמריקאי מסוגת דרמה משפטית משנת 1979, בבימויו של נורמן ג'ואיסון, עם אל פצ'ינו וג'ון פורסיית' בתפקידים הראשיים.

אל פצ'ינו היה מועמד לפרס אוסקר לשחקן הטוב ביותר ולפרס גלובוס הזהב לשחקן הטוב ביותר - סרט דרמה.

ולרי קרטין ובארי לוינסון היו מועמדים לפרס אוסקר לתסריט המקורי הטוב ביותר.

שם הסרט נלקח מהמשפט האחרון ב"שבועת האמונים האמריקאית" .

## תקציר העלילה
ארתור קירקלנד (אל פצ'ינו) הוא עורך דין פלילי בניו יורק, גרוש עם שני ילדים. הוא קשור מאוד לסבו סאם (לי סטרסברג) שתמך בו בלימודיו לאחר שהוריו נטשו אותו בגיל צעיר וכעת נמצא בבית אבות. ארתור הוא לפעמים בוטה במשפטיו ואף ישב בכלא על בזיון בית המשפט.

יש לו סכסוך ארוך עם השופט הנרי פלמינג (ג'ון פורסיית') שבגללו יושב לקוח שלו בשם ג'ף מקלאו (תומאס וויטס) בכלא למרות מאמציו לשחררו. מקלאו סובל מהתעללות בכלא ולבסוף משתולל ונורה על ידי סוהר.

שותפו של ארתור, ג'יי פורטר (ג'פרי טמבור) שחרר אב מתעלל שרצח אחר כך את שני ילדיו והוא אכול רגשות אשמה ומאבד את שפיות דעתו לזמן מה. ארתור מלווה אותו באמבולנס לאשפוז ומבקש מעו"ד אחר שייצג את הלקוח הטרנסג'נדר שלו ראלף ג'פרי (רוברט כריסטיאן), אך זה מאחר שראלף נשלח לכלא ותולה את עצמו.

ארתור מעיד לפני ועדה לחקירת שחיתות בבתי המשפט ומתחבר לחברת הוועדה גייל פאקר (כריסטין לאטי).

השופט פלמינג נאשם באלימות ובאונס של אישה והוא מבקש מארתור שיגן עליו. לדעתו זה יהיה לטובתו כשהסניגור שלו יהיה עו"ד ששונא אותו. ארתור מתנגד אבל השופט מאיים עליו שיגלה מקרה של מעילה של ארתור ביחסי עו"ד-לקוח שיכול לגרום לשלילת רישיונו.

ארתור מקבל צילומים מהלקוח שלו קרל טרברס (דומיניק קיינסה) ובו צילומי זימה של השופט פלמינג עם נשים. השופט מודה בפניו שהוא אשם אך ארתור חייב להגן עליו.

השופט במשפט הוא פרנסיס רייפורד (ג'ק וורדן) ידיד של ארתור, ותיק ממלחמת קוריאה שנוהג ללכת כל הזמן עם אקדח טעון, אוכל על אדן החלון בקומה גבוהה ולוקח את ארתור לטיסה במסוק שלו שנאלץ לנחות באגם בגלל חוסר דלק.

ארתור תוקף בתחילה את התובע פרנק באוארס (קרייג טי. נלסון) אך לפתע מתחיל לדבר על תפקידו של עורך הדין לדאוג שיהיה צדק לכל. הוא מפנה אצבע מאשימה אל השופט פלמינג ואומר שהוא אשם. מתחוללת מהומה שנפסקת כשהשופט רייפורד יורה באקדחו.

ארתור נמלט החוצה ויודע שמה שעשה יכול לעלות לו בקריירה אך הוא שלם עם עצמו.

## צוות השחקנים

## קישורים חיצוניים

* קדימון וצדק לכל, באתר יוטיוב
* וצדק לכל, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1979
קטגוריה:סרטים באנגלית
קטגוריה:סרטי בית משפט אמריקאיים
קטגוריה:סרטי קולומביה
קטגוריה:סרטי אל פצ'ינו
קטגוריה:סרטי דרמה אמריקאיים
קטגוריה:סרטי פשע אמריקאיים
קטגוריה:סרטי סאטירה
קטגוריה:לקות נפשית באמנות
קטגוריה:סרטי נורמן ג'ואיסון
קטגוריה:סרטים שצולמו במרילנד
פרנץ באואר

**פרנץ אנדראס באואר** (בגרמנית: **Franz Bauer**; 14 במרץ 1758 – 11 בדצמבר 1840) היה חוקר ואמן בוטני אוסטרי.

## ביוגרפיה
הוא נולד בפלדסברג, מוראביה (בצ'כיה), והוא היה בנו של לוקאס באואר (נפטר 1761), צייר החצר של נסיך ליכטנשטיין, ואחיהם של הציירים יוזף אנטון (1756–1830) ופרדיננד באואר (1760 –1826). לאחר מותו של לוקאס באואר, אשתו, תרז המשיכה להעביר לשלושת בניה שיעורים באמנות ובאיור. יוזף החליף את אביו כצייר החצר ובסופו של דבר הפך למנהל הגלריה בווינה.

פרנץ ופרדיננד רכשו את החוויה הראשונה שלהם באיור בוטני עם הגעתו של נורברט בוקיוס, אב המנזר מפלדסברג, בשנת 1763, והפיקו מעל 2000 רישומי צבעי מים של דגימות צמחים בהדרכתו. הם הועסקו אז על ידי הרוזן דיטריכשטיין כציירי פרחים בווינה - פרנץ אייר עבודות של הברון ניקולאוס יוזף פון ז'קין ובנו הברון יוזף פרנץ פון ז'קין בגנים הקיסריים של ארמון שנברון. פרנץ ליווה את האחרון לאחר מכן ללונדון. שם הוצג בפני ז'קין הצעיר סר ג'וזף בנקס, שהכיר ביכולת כישרונו יוצא הדופן והבטיח לו תפקיד כמאייר בוטני ראשון בגנים הבוטניים המלכותיים, קיו ובמוזיאון, בשכר שנתי של 300 ליש"ט.

הוא שהה שם למשך שארית חייו, והפיק שפע של איורים בוטניים ואנטומיים מעולים, הפך לחבר בחברה המלכותית ומונה לצייר בוטני של המלך ג'ורג' השלישי.

ב-1790 התיישב פרנץ באואר בקיו והיה מעורב בציורים מפורטים ורישומים של נתיחות פרחים, לרוב ברמה מיקרוסקופית, והקפיד מאוד על צביעת היד של עותקים ליטוגרפיים של עבודותיו. במהלך תקופה זו הוא הדריך את המלכה שרלוט, הנסיכה אליזבת ויליאם הוקר באומנות האיור, ולעיתים קרובות אירח בביתו חברים ובוטנאים.

הוא נפטר בשנת 1840, ונקבר בכנסיית סנט אן, קיו, ליד תומאס גיינסבורו.

את המורשת שלו אפשר למצוא בפרסומים מפוארים כמו מיון צמחים אקזוטיים (1796–1803), שיתוף הפעולה שלו עם ג'ון לינדלי איורי צמחי סחלבים (1830–1838), והליטוגרפיות העדינות שלו ב"סטרליציא דיפיקטה" (1818).

## גלריה

File:Erica massoni00.jpg

File:Franz Bauer00.jpg

File:Pterostylis banksii - Curtis' 59 (N.S. 6) pl. 3172 (1832).jpg

File:Bauer Botany 3.jpg



## קישורים חיצוניים

## הערות שוליים

קטגוריה:ציירים אוסטרים
קטגוריה:ציירים בריטים
קטגוריה:בוטנאים אוסטרים
קטגוריה:מאיירים בוטניים
קטגוריה:צ'כים שנולדו ב-1758
קטגוריה:אוסטרים שנולדו ב-1758
קטגוריה:נפטרים ב-1840
הפועל אזור

**הפועל אזור** היא קבוצת כדורגל ישראלית המשתייכת למועצה המקומית אזור. צבעי התלבושת של הקבוצה הם אדום, לבן ושחור. נכון ל-2025 מתמודדת הקבוצה בליגה א'.והבעלים שלה הוא איש העסקים יהל חורי.

## היסטוריה
הפועל אזור הוקמה בשנת  והחלה את דרכה בליגה ג'. בשנת 1959 עלתה הקבוצה לליגה ב' לראשונה בתולדותיה. שם הם נשארו עד 1965/1966 אז ירדה חזרה לליגה ג'. בעונת 1981/1982 עלתה הקבוצה עד לליגה א'. בעונת 1986/1987 רשמה הקבוצה את הישג השיא שלה בליגה א' כשסיימה במקום השלישי, אולם בשנת 1988 ירדה הקבוצה חזרה לליגה ב', עד שבתום עונת 2011/2012 עלתה שוב לליגה א', אחרי 24 שנים, אחרי שניצחה את מכבי עירוני נתיבות בפלייאוף העלייה בתוצאה 1-0.

בעונת החזרה לליגה א', 2012/2013, סיימה הקבוצה במקום הרביעי והעפילה לפלייאוף העלייה לליגה השנייה, שם ניצחה בסיבוב הראשונה את עירוני בת ים אך הפסידה בסיבוב השני לבית"ר כפר סבא. בעונה שלאחר מכן שחזרה הקבוצה את הישגה מ-1987 וסיימה במקום השלישי, והעפילה פעם נוספת לפלייאוף העלייה ללאומית, שם ניצחו את הפועל מרמורק ואת בית"ר כפר סבא, אולם הפסידו בדו-קרב פנדלים מול אלופת ליגה א' צפון עירוני טבריה ונשארה בליגה א'.

בסיום עונת 2021/22 נשרה הפועל אזור לליגה ב' אחרי 10 שנים רצופות בהן שיחקה בליגה א'

בסיום עונת 23/24 הפועל אזור חזרה לליגה א' לאחר שעירוני נס ציונה ירדה לליגה ב' עקב עונש בית משפט.

## קישורים חיצוניים

* 

## הערות שוליים

קטגוריה:התאחדות הפועל: מועדוני כדורגל
קטגוריה:אזור
קטגוריה:קבוצות כדורגל שהוקמו ב-1954
מפלגת המתינות והפיתוח

**מפלגת המתינות והפיתוח** (בפרסית: **حزب اعتدال و توسعه**) היא מפלגת מרכז באיראן, שהוקמה ב-1999.

המפלגה עוסקת בקידום מודרניזציה וקידומה של צמיחה כלכלית. המפלגה עושה זאת ביחד עם מפלגת תומכי הבנייה ומפלגת העבודה האיסלאמית.

## מועמדים לנשיאות מטעם המפלגה

## חברי מפלגה בולטים
* חסן רוחאני, נשיא איראן השביעי. 
* מחמוד ווזי , ראש הסגל של נשיא איראן.
* מוחמד באגר נובאכט, דובר ממשלת איראן ויועצו של הנשיא רוחאני
* מסעוד סולטאניפר, שר הספורט

## קישורים חיצוניים

## הערות שוליים

קטגוריה:איראן: מפלגות
קטגוריה:מפלגות אסלאמיות
קטגוריה:מפלגות אנטי-ציוניות
קטגוריה:מפלגות שהוקמו ב-1999
קפטן פריגטה

**קפטן פריגטה** היא דרגה ימית בכוחות הימיים של כמה מדינות. קפטן קורבט היא דרגה מתחת לקפטן פריגטה.

הדרגה בדרך כלל, שוות ערך לדרגת קומנדר של חבר העמים הבריטי / הצי האמריקני.

מדינות בהם הדרגה בשימוש: ארגנטינה, קולומביה וספרד *capitán de fragata*, בצרפת *capitaine de frégate*, בבלגיה *fregatkapitein*, באיטליה *capitano di fregata*, בברזיל ופורטוגל *capitão de fragata*, בקרואטיה *kapetan fregate* בגרמניה *Fregattenkapitä*, בצי המלכותי הקנדי, *Capitaine de frégate*.

קוד הדרגה בנאט"ו הוא OF-4.

המקבילה הרוסית / סובייטית היא "קפטן בדרג שני" (*капитан 2-го ранга*).
קובץ:Grade-capt-fregate.svg|סמל של *קפיטנה דה פרגייט* בצי הצרפתי
קובץ:IT-Navy-OF-4.png|*סמלי capitano di fregata* בצי האיטלקי
קובץ:SP Capitan Fragata.gif|*סמלי capitán de fragata* בצי הספרדי
קובץ:Generic-Navy-O5.svg|סמל של *capitão de fragata* של חיל הים הברזילאי
קובץ:POR-Navy-OF4.svg|סמל של *capitão de fragata* של הצי הפורטוגלי
קובץ:Rank insignia of капитан 2-го ранга of the Soviet Navy.svg|סמל של הצי הסובייטי בדרגה 2 של קפיטן
קובץ:Rf 5 - kapetan fregate.gif|סמל של קפטן פריגטה (קירילית: *капетан фрегате*) של נהר משט הצבא הסרבי


## בגרמניה
*Fregattenkapitän* הוא קצין בחיל הים הגרמני בדרגת OF-4 המקביל לאוברסטלוטננט (סגן אלוף) בצבא הגרמני ובחיל האוויר הגרמני.

המשמעות של *Fregattenkapitän* בגרמנית ו-*capitán de fragata* בצרפתית הוא "מפקד בדרג בכיר".

## קישורים חיצוניים

## הערות שוליים

קטגוריה:דרגות צבאיות
Ach Herr, mich armen Sünder, רי"ב 135

**Ach Herr, mich armen Sünder** (בעברית: אה אדון, אותי החוטא המסכן), רי"ב 135, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון השלישי שלאחר חג העלייה, 25 ביוני 1724.

## היסטוריה
זו הקנטטה ה-23 במספר שהלחין באך באותה שנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 7 שבוצעה יום לפני כן, ב-24 ביוני.
קנטטה זו נספרת כרביעית במחזור הקנטטות השנתי השני, לאחר שהמחזור הראשון החל ביום ראשון שלאחר חג העלייה שנה קודם לכן. כל מחזור כזה כלל הלחנה וביצוע של קנטטה חדשה או מחודשת עבור כל יום ראשון ומועד דתי במשך השנה.

ב-1881 הוציאה לאור חברת באך את הקנטטה לראשונה, בכרך 28 של פרסומיה.

## מילים ומוזיקה
סדר הקריאה לאותו יום כולל פסוקים מאיגרת פטרוס הראשונה הקוראים למאמינים להשליך יהבם על אלוהים ולדבוק באמונה בו ואת משל הכבש האובד מהבשורה על פי לוקס. לברית הקנטטה נכתבה על ידי מחבר לא ידוע והיא מבוססת על מזמור מאת סיריקוס שניגס  שנכתב כפרפרזה על תהילים ו'. בכורלים של החלק הראשון והאחרון השאיר המחבר את הפרקים המקוריים מהמזמור של שניגס.

הקנטטה נועדה לביצוע על ידי סולני אלט, טנור ובס בליווי מקהלה בת ארבעה קולות, ובתזמור של שני אבובים, שני כינורות, ויולה ובאסו קונטינואו, בתוספת של טרומבון בחלק הראשון וקורנטו בחלק האחרון. לקנטטה שישה פרקים:
# כורל: *Ach Herr, mich armen Sünder* (אה אדון, אותי החוטא המסכן)
# רצ'יטטיב לטנור: *Ach heile mich, du Arzt der Seelen* (אה רפאני, אתה מרפא הנשמות)
# אריה לטנור: *Tröste mir, Jesu, meine Gemüte* (הבא נחמה, ישוע, לנפשי)
# רצ'יטטיב לאלט: *Ich bin von Seufzen müde* (אני עייף מאנחות)
# אריה לבס: *Weicht, all ihr Übeltäter* (סורו כל פועלי האוון)
# כורל: *Ehr sei ins Himmels Throne* (התהילה לכס המלכות שבשמיים)

## הקלטות
היצירה הוקלטה במלואה 18 פעמים בהקלטות מסחריות. בין המנצחים שביצעו את ההקלטות ניתן לציין את הלמוט רילינג (ב-1970 וב-1979), טון קופמן (ב-2000) וג'ון אליוט גרדינר (ב-2000).

## קישורים חיצוניים
* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

## הערות שוליים

קטגוריה:קנטטות מאת יוהאן סבסטיאן באך
ג'וליה לטלו

**ג'וליה ג'אנל לטלו** (באנגלית: **Julia Janelle Letlow**; נולדה ב-16 במרץ 1981) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס החמישי של מדינת לואיזיאנה. לטלו נבחרה לבית הנבחרים האמריקאי במרץ 2021 לאחר בחירות מיוחדות שהתקיימו עקב מות בעלה, חבר הקונגרס הנבחר לוק לטלו שנבחר בנובמבר 2020 אך נפטר בטרם הושבע לתפקידו. היא האישה הרפובליקנית הראשונה המייצגת את לואיזיאנה בבית הנבחרים.

## ביוגרפיה
לטלו נולדה בשם **ג'וליה ג'אנל בארנהיל** במרץ 1981 במונרו שבלואיזיאנה, והשלימה את לימודיה התיכוניים בתיכון וושיטו כריסטיאן. ללטלו תואר ראשון ותואר שני בדיבור מאת אוניברסיטת לואיזיאנה במונרו, ולאחר מכן השלימה באוניברסיטת דרום פלורידה לימודי דוקטורט בתקשורת ב-2012. עבודת הדוקטורט של בארנהיל בשנת 2011 נקראה "ההענקת משמעות ליגון: תפקיד הריטואלים והסיפורים בהתמודדות עם אובדן משפחתי פתאומי". במהלך לימודיה בתיכון הכירה את לוק לטלו, וב-2013 הם נישאו זה לזה.

היא עבדה כמנהלת חינוך ובטיחות מטופלים בבית הספר לרפואה של אוניברסיטת טוליין. בשנת 2018 היא מונתה למנהלת עניינים חיצוניים ותקשורת אסטרטגית באוניברסיטת לואיזיאנה במונרו. בשנת 2020 נמנתה בין המועמדים הסופיים לנשיאות האוניברסיטה.

במהלך בחירות 2020 נבחר בעלה, לוק לטלו, לייצג בבית הנבחרים של ארצות הברית את מחוז הקונגרס החמישי של לואיזיאנה. עם זאת, בטרם התכנס הקונגרס ה-117 של ארצות הברית ונערכה השבעתו לתפקיד, נפטר לטלו מסיבוכי מחלת נגיף קורונה 2019. אלמנתו, ג'וליה, החליטה להתמודד בבחירות המיוחדות למילוי מקומו בינואר 2021. במהלך מסע הבחירות שלה, זכתה לטלו לתמיכות בולטות, בהן אחת מנשיא ארצות הברית לשעבר דונלד טראמפ. בשלהי פברואר גייסה לטלו כ-683 אלף דולר אמריקני, סכום הכסף הגבוה ביותר שגייס מועמד כלשהו בבחירות המיוחדות.

ב-21 במרץ 2021 נבחרה לטלו אל בית הנבחרים של ארצות הברית עם 64.86% מקולות הבוחרים. שבועות אחדים אחר כך, ב-14 באפריל, לטלו הושבעה לתפקידה כחברת הקונגרס בידי יושבת ראש בית הנבחרים ננסי פלוסי.

## קישורים חיצוניים

* 

* 

## הערות שוליים

קטגוריה:אמריקאים ילידי לואיזיאנה
קטגוריה:חברי בית הנבחרים של ארצות הברית מלואיזיאנה
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בני זוג של פוליטיקאים אמריקאים
קטגוריה:בוגרי אוניברסיטת לואיזיאנה במונרו
קטגוריה:בוגרי אוניברסיטת דרום פלורידה
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
Keysight

**Keysight Technologies** או רק **Keysight**, היא חברה אמריקאית, המייצרת ציוד אלקטרוני ותוכנות המשמשים לבדיקות ומדידות. בשנת 2014 פוצלה Keysight מחברת Agilent, ולקחה איתה בפיצול את קווי המוצרים שהתמקדו באלקטרוניקה וברדיו, והשאירו את Agilent עם המוצרים הכימיים והביו-אנליטיים.

שם החברה הוא הלחם בסיסים של המילים *key* ו *insight,* ונבחר להעביר מסר כי מוצרי הבדיקה של החברה נותנים מפתח לתובנות קריטיות.

## מוצרים
מוצרי Keysight כוללים חומרה ותוכנה למכשירים שולחניים, מודולים ומכשירי שטח. המכשירים כוללים אוסצילוסקופים, מולטימטרים, מנתחים לוגיים, מחוללי אותות, מנתחי ספקטרום, מנתחי רשת וקטוריים, מיקרוסקופי כוח אטומי (AFM), בדיקת רנטגן אוטומטית (5DX), בודקי מעגל, ספקי כוח ועוד. בנוסף, היא מייצרת תוכנת אוטומציה לתכנון אלקטרוני (EDA). מוצרי החברה מיועדים בעיקר לתעשיות הטלקומוניקציה, החלל/ביטחון, המחשבים והמוליכים למחצה.

## קישורים חיצוניים
* 

## הערות שוליים

קטגוריה:היולט פקארד
קטגוריה:חברות אלקטרוניקה אמריקאיות
קטגוריה:חברות הנסחרות בבורסה לניירות ערך בניו יורק
קטגוריה:מכשירי מדידה חשמליים
אריאל שמיר

**אריאל (אריק) שמיר** (נולד ב-7 ביוני 1966) הוא פרופסור למדעי המחשב, ששימש כדיקן כדיקן בית הספר אפי ארזי למדעי המחשב שב.

## ביוגרפיה
שמיר קיבל תואר ראשון ושני במתמטיקה ומדעי המחשב מהאוניברסיטה העברית בירושלים, ותואר דוקטור במדעי המחשב בשנת 2000 והתמחה בעיקר בעיבוד תמונה ווידאו ממוחשבים, הדמיה ולמידת מכונה.

את הפוסט-דוקטורט עשה במרכז להדמיה חישובית באוניברסיטת טקסס באוסטין ולאחר מכן עסק במחקר במסגרת מעבדות המחקר של מיצובישי אלקטריק בקיימברידג', ב-"Disney Research"  וב-MIT.

בשנת 2017 נכנס לשמש כדיקן של בית הספר אפי ארזי למדעי המחשב שבמרכז הבינתחומי הרצליה.

לשמיר עשרות פרסומים בנושאי מחקרו ובשנת 2014 הוזכר כאחד החוקרים המצוטטים והמשפיעים ביותר בתחום מדעי המחשב.
שמיר משמש כעורך וכותב מאמרים בכתבי עת רבים ביניהם IEEE Transactions on Visualization and Computer Graphics, ומאז שנת 2017 גם בכתב העת .

נכון לשנת 2021 מחקריו של שמיר צוטטו מעל 11,000 פעמים במאמרים אקדמיים ברחבי העולם.

בשנת 2022 קיבל שמיר פרס לחוקרים מצטיינים של אוניברסיטת רייכמן.

## קישורים חיצוניים
* דף הבית של פרופ' שמיר, באתר המרכז הבינתחומי הרצליה
* , פרופ' אריק שמיר, המרכז הבינתחומי.
* פרסומים של פרופ' שמיר, בגוגל סקולר 

## הערות שוליים

קטגוריה:בעלי תואר דוקטור מהאוניברסיטה העברית בירושלים
קטגוריה:מדעני מחשב ישראלים
קטגוריה:סגל המרכז הבינתחומי הרצליה
קטגוריה:סגל אוניברסיטת רייכמן
קטגוריה:ישראלים שנולדו ב-1966
הבחירות למועצה המחוקקת באוגנדה (1958)

**הבחירות למועצה המחוקקת** התקיימו באוגנדה מ-20 באוקטובר עד 24 באוקטובר 1958. בחירות אלו היו הבחירות הדמוקרטיות הראשונות שהתקיימו באוגנדה. בבחירות ניצחה מפלגת הקונגרס הלאומי של אוגנדה , שזכה בחמישה מתוך עשרת המושבים.

## רקע
ב 16 באוקטובר 1957 התחילה הממשלה הקולוניאלית של הממלכה המאוחדת (שהייתה למעשה הזרועה המבצעת של השלטונות הבריטים באוגנדה) ששלטה באותן שנים באוגנדה, לארגן את הבחירות הדמוקרטיות הראשונות במדינה. באותה השנה כינסה הממשלה ועדה שדנה בהכנות לקראת עצמאות אוגנדה.

## תוצאות

## הערות שוליים

1958
לסביאן בר

[ממוזער| מועדון לקסינגטון או ה-"לקס" היה הלסביאן בר האחרון ב[סן פרנסיסקו, קליפורניה, ארצות הברית.]]
**לסביאן בר** (באנגלית: **Lesbian bar**) הוא בית עסק לממכר משקאות חריפים שמשרת אך ורק נשים לסביות. אף על פי שפעמים תכופות ישנו דמיון בין בית עסק זה לגיי בר, ההיסטוריה שלהם שונה אחד מהשני.

## היסטוריה
בעוד שמבחינה היסטורית, מנעו מנשים להופיע בשטחים ציבוריים המקדמים צריכת אלכוהול, נוכחות השתייה של נשים עלתה בשנות ה-20 של המאה ה-20. Mona's 440 Club  נפתח ב-1936 בסן פרנסיסקו, קליפורניה, ארצות הברית, והיה הלסביאן בר הראשון בארצות הברית. בשנות ה-50 של המאה ה-20, הייתה עלייה במספר הלסביאן בר.

הזדהות לסבית והומואים ותרבות הברים התרחבה באופן משמעותי לאחר העיור במהלך מלחמת העולם השנייה ואחריה.

בשנות ה-60 של המאה ה-20, עם עליית התנועה לשחרור הגייז וההזדהות ההולכת וגוברת עם הזהות "לסבית", הלסביאן בר גדלו באופן משמעותי. בשנות ה-70 של המאה ה-20, לאחר עליית הפמיניזם הלסבי, והברים נהיו למרחבים חשובים של פעילות הקהילה.

## תגובות הנגד והמשטרה
היו עבודות משטרה כנגד מקומות הלסביאן בר. חלק מבעלי הברים התאגדו יחד בשביל להשיב מלחמה כנגד זה, ולאסוף כספים בשביל להגן על אנשים שנעצרו בפשיטות של המשטרה. שוטרים סמויים ושוטרים מחוץ לתפקיד הטילו אימה על מקומות אלו מאז הקמתם. המשטרה יכלה להטריד ולסגור עסקים אלו בגין התכנסות פומבית במקום בו הוגש אלכוהול, ריקודים עם מישהו שאינו מהמגדר האחר, או אי-הצגת תעודת זהות.

לעיתים קרובות, בעלי הבית של הלסביאן בר היו גברים, וזאת בשביל המטרה להשיג רישיונות למכור משקאות אלכהוליים ולהיות ביחסים טובים עם המשטרה והמאפיות. לעיתים קרובות, בעלי הברים שיחדו את המשטרה בשביל לקבל אזהרות רגע לפני תחילת הפשיטות.

כסוג של הגנה, ברים מסוימים כיסו את חלוניהם, הורידו את שלטי הזהות, או שאפשרו להיכנס רק דרך הדלת האחורית. מספר בעלי הברים ניסו מודלים מבוססי חברות, מה שהגביר את הביטחון, אך היה גם לא כולל.

## החלשות
בנוסף לשתיית אלכוהול, בלסביאן בר היו כלולים גם ריקודים ומשחקי ביליארד. ברים אלו נסגרו מפני שזה לא תמיד היה עסק רווחי או משתלם.

חלקים מההיסטוריה הולכים לאיבוד מאחר ש-"הלסביאן בר השכונתי" לא היה מסוגל יותר לשלם דמי שכירות, והתמיכה בהם ירדה בגלל הג'נטריפיקציה. לעומת זאת, הגיי ברים נמשכו מאחר שלגברים הומוסקסואליים יש יותר הון כלכלי מאשר לנשים לסביות. סיבה נוספת להופעה פחותה של לסביאן בר היא עליית תרבות ההיכרויות באינטרנט. מאחר שנשים לסביות נוטות יותר להיות מטפלות ראשוניות בילדים מאשר גברים הומוסקסואליים, חיי הלילה הלסבית פוחתים.

לצד העלייה בתרבות הלהט"ב, השימוש במונח "קוויר" להזדהות עצמית במקום "לסבית", גדל בקרב צעירים רבים בקהילה הלסבית.
## ראו גם
* מצעד הדייקיות
* הצילו את ילדינו
* גיי בר

## לקריאה נוספת
; חדשות, מגזינים ואתרי אינטרנט

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 


; אקדמיה

* 
* 


; ספרים

* 
* 


## קישורים חיצוניים


* ''Lesbian Nightlife Map'' at the Addresses Project
* ''The Boy Mechanic'' project (history of lesbian bars in the United States and Europe)
* ''Eulogy for the Dyke Bar'' by Macon Reed


## הערות שוליים

קטגוריה:להט"ב: היסטוריה
קטגוריה:תרבות שתיית אלכוהול
קטגוריה:מקומות מפגש של להט"בים
קטגוריה:להט"ב: סלנג ומונחים
קטגוריה:מועדוני לילה
משאל עם לעצמאות

**משאל עם לעצמאות** הוא סוג של משאל עם, בו אזרחי טריטוריה מסוימת מתבקשים להצביע האם הם בעד שהטריטוריה שלהם להפוך למדינה ריבונית ועצמאית, או בעד להישאר חלק מהמדינה בה נמצאת הטריטוריה.

משאלי עם, בהם הרוב מצביעים בעד עצמאות, לא בהכרח מביאים בסופו של דבר לעצמאות, מסיבות שונות.

## התהליך
משאל עצמאות מתרחש בדרך כלל בעקבות הצלחה של לאומנים בשטח שרוצים עצמאות מהמדינה בהם נמצאת הטריטוריה שלהם. ההחלטה על משאל עם לעצמאות יכולה לבוא כתוצאה מבחירת פוליטיקאים או מפלגות עם מדיניות בדלנית, או כתוצאה מלחץ של ארגונים לאומניים.

### משא ומתן
משא ומתן על תנאי משאל העצמאות עשוי להתקיים בין הלאומנים לממשלה לה יש את הריבונות על השטח. במשא ומתן דנים הצדדים האם במקרה והתוצאות של משאל העם יהיו בעד עצמאות האם התוצאות שלו מחייבות את המדינה הריבונית לתת עצמאות לטריטוריה הנפרדת וכן האם על הקהילה הבינלאומית לכבד אותו. דרך נוספת בה ניתן לקיים משאלי עם לעצמאות היא משאל שמתקיים ללא הסכמת המדינה ולעיתים אף כנגד רצונה, במקרים כאלו על הקהילה הבינלאומית להסתמך על מספר גורמים ומשתנים במדינה. ככה למשל אם האנשים המקומיים דוכאו על ידי השלטון בעקבות פעילותם למען העצמאות הקהילה הבינלאומית תשקול האם להכיר בתוצאות המשאל או לא.

במשא ומתן נהוג לדון גם בשאלות הטכניות, כגוון מתי ייערך המשאל, מאיזה גיל יהיה ניתן להצביע לו והאם המשאל עם יכלול רק אפשרות של "בעד עצמאות" או "נגד עצמאות" או גם יכלול אפשרויות נוספות דוגמת "הרחבת האוטונומיה של האזור" או שדרוג אחר של מעמד השטח.

### לאחר המשאל
במקרה בו תוצאות המשאל הן בעד עצמאות הטריטוריה, נוהג לקיים משא ומתן על תנאי ההיפרדות של הטריטוריה מהמדינה הריבונית ולאחר מכן מתקבלת החלטה כיצד ואיך לתוכרז עצמאות ואף בנוגע להצטרפות של המדינה החדשה לארגונים בינלאומיים.

במקרה של הצבעה נגד העצמאות, עדיין עשויה להיות תנועה לאומנית שתמשיך במאבקה ותקרא לבצע משאל עם נוסף, כך למשל המפלגה הלאומית הסקוטית טענה כי לאחר משאל העם על עצמאות סקוטלנד שנערך ב-2014 יש צורך במשאל עם נוסף, לאחר שהממלכה המאוחדת עזב את האיחוד האירופי בהליך ה"ברקזיט".

## רשימת משאלי עם לעצמאות

## ראו גם
* דה-קולוניזציה
* הכרזת עצמאות
* בלקניזציה
*
ינון אליהו

**ינון אליהו** (נולד ב-1 בנובמבר 1993) הוא כדורגלן ישראלי המשחק בעמדת המגן ימני בהפועל ירושלים.

## קריירה
אליהו התחיל את הקריירה שלו במחלקת הנוער של בית"ר ירושלים, אך מעולם לא זכה להגיע לקבוצה הבוגרת ובקיץ , אליהו הצטרף לעירוני מודיעין מליגה ב'. ב-12 באוקטובר 2012, אליהו ערך את הופעת הבכורה שלו בקבוצה בהפסד 1–3 לצפרירים חולון. ב-23 באוקטובר, כבש את שער הבכורה שלו בקבוצה בניצחון 1–6 נגד מ.ס. באר שבע. שנה לאחר מכן, חתם במכבי עירוני קריית מלאכי מליגה א' דרום.

בקיץ , נבחן בעירוני קריית שמונה, אך לא חתם בקבוצה ובהמשך חתם במכבי הרצליה מהליגה הלאומית. בינואר , אליהו חתם בהפועל קטמון ירושלים.

בקיץ , אליהו חתם בהפועל עכו מליגת העל, במדיה שיחק שנתיים. בנובמבר , חתם בהפועל רמת גן.

לקראת עונת 2020/2021, חתם במכבי פתח תקווה מליגת העל.

ב-31 במאי 2022 חתם במכבי חיפה. ב-30 באוגוסט 2022 ערך הופעת בכורה בקבוצה בניצחון 1-0 על בני סכנין.

ב-4 ביוני 2023, לאחר עונה אחת בלבד עזב את הקבוצה ועבר אל יריבה העירונית הפועל חיפה וחתם על חוזה לשנתיים.

ב-10 בדצמבר 2025 חתם בהפועל ירושלים.

## תארים
'''מכבי חיפה'''

* אליפות: 2022/2023

## קישורים חיצוניים

*

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:ירושלים: כדורגלנים
קטגוריה:כדורגלני עירוני מודיעין
קטגוריה:כדורגלני מכבי הרצליה
קטגוריה:כדורגלני הפועל קטמון ירושלים
קטגוריה:כדורגלני הפועל עכו
קטגוריה:כדורגלני הפועל רמת גן
קטגוריה:כדורגלני מכבי פתח תקווה
קטגוריה:כדורגלני מכבי חיפה
קטגוריה:כדורגלני הפועל חיפה
קטגוריה:כדורגלני הפועל ירושלים
קטגוריה:ישראלים שנולדו ב-1993
קקטוס (שיר)

**קטטוס** הוא סינגל של הצמד המוזיקלי הישראלי סטטיק ובן-אל תבורי, אשר יצא לאור ב-21 במרץ 2021. השיר נכתב על ידי סטטיק וג'ורדי והופק על ידי ג'ורדי.

## רקע והכרזה
על השיר הכריזו הצמד ב-19 במרץ 2021, יומיים לפני צאתו, יחד עם העלאת קטע ממנו לפלטפורמת טיקטוק. לדברי הצמד, השיר נועד "לתת גרוב לצברים וצבריות לקראת יום העצמאות ה-73 למדינת ישראל".

## וידאו קליפ
הווידאו קליפ לשיר פורסם בסמוך לצאת הסינגל ובוים על ידי רומן בוצ'אצקי. נכון לספטמבר 2025 לשיר יש למעלה מ-19 מיליון צפיות ביוטיוב.

## ביקורות
דוד מאיר מועלם העניק לשיר ביקורת מעורבת ואמר כי "איכות ההפקה של 'קקטוס' מעולה והכל נשמע במקום - אבל הסאונד עצמו נשמע קצת מיושן (כריס בראון ב-2015 אם לדייק), ואז גם מגיע הוורס שסטטיק דווקא מבצע די טוב אבל השאיל באופן מובהק מהראפר הידוע לשמצה טקאשי סיקסניין", והוסיף כי "זה כבר מרגיש מעט מוגזם. איפה הבאס עם הסלסולים שהישראלים רוצים? איפה הרעננות והחדשנות שאפיינה את המוזיקה בלהיטים הקודמים?". דודי פטימר ממעריב אונליין סקר את השיר באופן מעורב, ואמר כי "בניגוד לשירי הפאן שהשניים תמיד נהגו להקליט ולסחוף עמם קהל מאזינים רחב, השיר הזה אמנם יותר מקורי ברעיון שלו וכולל טקסט מעולה, אבל הביצוע די חלש, טכני ונטול תשוקה, הלחן לא כל כך מתרומם לאנשהוא (למרות שהבתים קליטים מאוד, לטעמי) ואין את השלהבת הקבועה של הצמד, כך שאמנם הניסיון להמציא עצמם מחדש מבורך – אבל הפעם זה פחות הלך להם, לדעתי".

## מיקומי שיא

## היסטוריית יציאות לאור

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי סטטיק ובן-אל תבורי
קטגוריה:שירים בעברית
קטגוריה:שירים שנכתבו על ידי ג'ורדי
קטגוריה:שירים שנכתבו על ידי סטטיק
קטגוריה:שירים שהולחנו על ידי ג'ורדי
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:וידאו קליפים שבוימו על ידי רומן בוצ'אצקי
קטגוריה:שירים על בעלי חיים
קטגוריה:שירים על צמחים
קטגוריה:סינגלים בהוצאת Mobile1 Music
מוס-טרופר

ממוזער|מוס-טרופר, ציור מאת תומאס ג'ונס בארקר
**מוס-טרופר** (באנגלית: **Moss-trooper**) היו שודדים ובוזזים, שפעלו באמצע המאה ה-17 בגבול אנגליה–סקוטלנד , בתקופה שבה הייתה אנגליה רפובליקה, עד לרסטורציה האנגלית. בדומה למחזרי הגבול  שפעלו בסוף המאה ה-13 עד לתחילת המאה ה-17, למוס-טרופר לא היה מקור ברור. אזכורם של המוס-טרופר ברשומות ההיסטוריות נותן רושם מוטעה כי הם הופיעו לפתע, אם כי החוק הראשון שעסק בהם היה חוק מוס-טרופר 1662 (13 & 14 Cha. 2. c. 22). חוק זה ציין כי מוס-טרופר הייתה בעיה ארוכת שנים. עם פקיעתו של החוק, העביר ההפרלמנט של אנגליה את חוק מוס-טרופר 1666 (18 Cha 2 c. 3). לפי חוק זה, כוח הכמורה נלקחה מהנידונים, וניתנה להם בתמורה, בדרך כלל, עונש מוות, או, בשיקול דעת שיפוטית, הגליה לאמריקה הצפונית, .

כתוצאה מפעולות שביצע אחד מהצבאות הסקוטיים במלחמות שלוש הממלכות, הופעתם של המוס-טרופר קטנה. מאוחר יותר, במהלך עליית גלנקייר , הם תקפו אזרחים וחיילים פרלמנטריים בזמן שכוחות הפרלמנט האנגלים בפיקודו של ג'ורג' מונק  כבשו את סקוטלנד. בדרך כלל, מוס-טרופר פעלו בלהקות קטנות, בשולי היילנדס או באזורי הגבול. ליידרים רבים מהיילנדס התלוננו על גניבת בקר על ידי המוס-טרופר ועל האופן שבו הצבא הבריטי כבש את האזור ההררי כולו.

ייתכן שהיו מוס-טרופר בעלי מוטיבציה לאומית-פוליטית, וכמו כן כלכלית, שפעלו מתוך התנגדות לכיבוש סקוטלנד, בדומה לההתנגדות האירית לכיבוש האנגלי.

## קישורים חיצוניים


* 


## הערות שוליים

קטגוריה:סקוטלנד: היסטוריה צבאית
קטגוריה:אנגליה: היסטוריה צבאית
קטגוריה:המאה ה-17
קטגוריה:שודדים
Lowe's

**Lowe's Companies** או בקיצור **Lowe's** היא חברת קמעונאות אמריקאית, המתמחה בציוד לשיפוץ ביתי. מטה החברה נמצא במורסוויל, צפון קרוליינה, ומפעילה רשת חנויות קמעונאיות בארצות הברית ובקנדה. נכון לפברואר 2021 מפעילה Lowe's כ-2,197 חנויות שיפוץ וחומרי בניין בצפון אמריקה ומעסיקה מעל 300,000 עובדים.

Lowe's היא רשת הקמעונאות השנייה בגודלה בארצות הברית (אחרי הום דיפו). זוהי גם רשת הקמעונאות השנייה בגודלה בעולם, (גם אחרי הום דיפו, אך לפני ענקיות הקמעונאות האירופיות Leroy Merlin, B&amp;amp;Q ו-OBI).
שמאל|ממוזער|237x237 פיקסלים| Lowe's, חנות מספר #487 בצ'אפל היל, צפון קרוליינה

## קישורים חיצוניים

* 

## הערות שוליים

קטגוריה:חברות הנסחרות בבורסה לניירות ערך בניו יורק
קטגוריה:חברות בשווי שוק מעל 100 מיליארד דולר